**Datum: 20.06.2016.**

**Broj: 06-01/534**

***Svim medijima – dostavlja se***

**TI BiH prezentuje regionalna iskustva u sklopu incijative Partnerstvo za otvorenu vlast**

**Sarajevo, 20. juni 2016.** – Transparency International u Bosni i Hercegovini (TIBiH), u saradnji sa koalicijom nevladinih organizacija zaduženim za inicijativu **Partnerstvo za otvorenu vlast (Open Government Partnership – OGP),** organizuje konferenciju na kojoj će biti prezentovana iskustva zemalja iz regiona koje su članice iste inicijative, ali i rezultati rada civilnog društva na definisanju prijedloga mjera za prvi Akcioni plan BiH kojim se definišu nove politike otvorenosti i transparentnosti javnih institucija.

Konferencija se organizuje za institucije sa federalnog nivoa vlasti kako bi im se približili principi i standardi inicijative Partnerstvo za otvorenu vlast. Na konferenciji će biti prezentovani i nalazi istraživanja u vezi sa procjenom spremnosti institucija Federacije BiH na otvorene podatke, tj. na praksu proaktivnog objavljivanja informacija, ali i planovi za daljnju saradnju organizacija civilnog društva sa federalnim institucijama.

Ovom prilikom biće predstavljena i sama inicijativa Partnerstvo za otvorenu vlast i prednosti koje ona nudi, sa osvrtom na regionalna iskustva. Posebno će se govoriti o načinima unapređenja komunikacije s građanima s ciljem otvaranja vlasti rad jačanja transparentnosti i odgovornosti u njihovom radu što je i jedan od proklamovanih principa u Reformskoj agendi za BiH 2015-2018.

Konferencija će se održati u **utorak,** **21. juna 2016. godine, u Hotelu Europe u Sarajevu** (Mezzanine sala) **sa početkom u 11:00h.** Izjave za medije su predviđene u 10:45h.

**Konferencija: Partnerstvom za otvorenu vlast od vizije do akcije**

**Sarajevo, 21.06.2016. godine**

Hotel Europe, Vladislava Skarića 5, 71000 Sarajevo, BiH

**Nacrt dnevnog red:**

|  |  |
| --- | --- |
| **10:30 – 11:00** | Registracija učesnika/Izjave za medije |
| **11:00 – 11:15** | Uvodna obraćanja * **Lejla Ibranović,** izvršna direktorica Transparency International BiH
* Kabinet Premijera FBiH, TBC
 |
| **11:15 – 12:00** | **Od vizije do akcije: Zašto Partnerstvo za otvorenu vlast?** *moderator: Elvira Mujkić, Transparency International BiH* |
|  | * **Goran Kučera**, Ministarstvo pravde BiH
* **Vedrana Faladžić**, Ured koordinatora za reformu javne uprave
 |
|  | * **Elma Demir,** OGP istraživač za Bosnu i Hercegovinu
* **Dina Bajramspahić,** Institut Alternativa Crna Gora
 |
| **12:00 – 12:10** | Diskusija |
| **12:10 – 12:30** | **Kafe pauza** |
| **12:30 – 13:15** | **Partnerstvo za otvorenu vlast u BiH: Spremnost institucija FBiH i preporuke za unapređenje*** **Elvira Mujkić**, Transparency International BiH
* **Mirjana Sirćo**, Fondacija Centar za zastupanje građanskih interesa
* **Dragan Zelić**, GONG Hrvatska
 |
| **13:15 – 13:15** | Diskusija i zaključci |
| **13:30** | Ručak |

****

Projekat „Partnerstvom za otvorenu vlast – Podrška inicijativi Partnerstvo za otvorenu vast“ finansijski podržan od strane Fonda otvoreno društvo BiH